वीडियो शेयर कर अपनी आवाज में सुनाई 25 सालों के सफर की कहानी
Karan Johar 25 Years In Bollywood Industry करण जौहर को फिल्में बनाते 25 साल पूरे हो चुके हैं। इस मौके पर उन्होंने सोशल मीडिया पर फिल्म इंडस्ट्री में अपनी 25 सालों की जर्नी शेयर करते हुए एक वीडियो पोस्ट किया है।
करण जौहर को फिल्में बनाते 25 साल पूरे हो चुके हैं। इस मौके पर उन्होंने सोशल मीडिया पर फिल्म इंडस्ट्री में अपनी 25 सालों की जर्नी शेयर करते हुए एक वीडियो पोस्ट किया है।
वीडियो के जरिए करण ने बताया है कि कल उनकी फिल्म रॉकी और रानी की प्रेम कहानी का फर्स्ट लुक भी देखने को मिलेगा।
करण जौहर ने अपनी आवाज में शेयर किया एक्सपीरियंस
डायरेक्टर-प्रोड्यूसर के तौर पर करण जौहर ने हिंदी सिनेमा को कुछ कुछ होता है, कभी अलविदा न कहना, माई नेम इस खान, कभी खुशी कभी गम, स्टूडेंट ऑफ द इयर, ए दिल है मुश्किल जैसी फिल्में दीं।
वीडियो में करण ने इन सभी फिल्मों से छोटी-छोटी क्लिप ली है और अपनी आवाज में अपना एक्सपीरियंस शेयर किया है।
पिछले 25 सालों में मिले प्यार के लिए शुक्रगुजार हूं: करण जौहर 
वीडियो में करण जौहर कह रहे हैं- प्यार अपने साथ कई चुनौतियां लेकर आता है लेकिन ये दुनिया की सबसे खूबसूरत फीलिंग है। जब मैं फिल्ममेकर के तौर पर अपने करियर के पिछले 25 सालों के बारे में सोचता हूं, तो मेरे मन में सिर्फ यही ख्याल आता है कि मैं शुक्रगुजार हूं।
मैंने प्यार, परिवार और दोस्ती की कहानियां सुनाने का जो सिलसिला शुरू किया था वो आइडिया मेरे अंदर ही कहीं बसा था। मुझे सिर्फ कोशिश करनी थी। करण जौहर आगे कहते हैं- आपने मेरी हर कहानी और हर किरदार को इतना प्यार दिया है कि मुझे हर दिन नए ढंग से प्यार का मतलब पता चलता है।
आपके प्यार ने इस नई प्रेम कहानी को पंख दिए: करण जौहर 
करण कह रहे हैं- आपके इसी प्यार ने इस नई प्रेम कहानी को पंख दिए हैं। एक ऐसी कहानी जिसमें प्यार का ऐसा सेलिब्रेशन है जो आपने पहले कभी नहीं देखा होगा। इस फिल्म में आपको प्यार का सबसे सुंदर फॉर्म देखने को मिलेगा। ये वो कहानी है जिसे आपके साथ शेयर करने का मैं लंबे समय से इंतजार कर रहा था। अब ये रेडी हो चुकी है।
25 मई को जारी होगा रॉकी और रानी की प्रेम कहानी का फर्स्ट लुक 
वीडियो शेयर करते हुए करण ने लिखा- 25 मई को मेरे बर्थडे के दिन रॉकी और रानी की प्रेम कहानी का फर्स्ट लुक आएगा। पिछले 25 सालों में डायरेक्टर के तौर पर मैंने जो भी काम किया है उसके लिए मेरे मन में आपके प्रति आभार है।
इन 25 सालों में मैंने बहुत कुछ सीखा है, आगे बढ़ा हूं, रोया हूं और हंसा भी हूं- मैंने हर पल को जिया है और कल मेरे दिल का एक और टुकड़ा आपके नाम जो जाएगा। कल मैं एक ऐसी कहानी के साथ अपना बर्थडे मनाऊंगा जिसके हर पन्ने पर प्रेम लिखा है।
28 जुलाई को रिलीज होगी रॉकी और रानी की प्रेम कहानी 
इस पोस्ट पर आलिया भट्ट, मनीष मल्होत्रा, अभिषेक बच्चन, संजय कपूर, अर्जित तनेजा, शनाया कपूर समेत कई सेलेब्रिटीज ने रियेक्ट किया है। फिल्म रॉकी और रानी की प्रेम कहानी में आलिया भट्ट और रणवीर सिंह लीड रोल में नजर आएंगे। फिल्म में धर्मेन्द्र, जया बच्चन और शबाना आजमी भी दिखेंगे। 28 जुलाई को फिल्म बिग स्क्रीन पर रिलीज होगी।